РЕПУБЛИКА СРБИЈА **ПРИВРЕМЕНЕ**

НАРОДНА СКУПШТИНА **СТЕНОГРАФСКЕ БЕЛЕШКЕ**

Тринаесто ванредно заседање **(нередиговане и неауторизоване)**

Народне скупштине Републике Србије

У Једанаестом сазиву

(Трећи дан рада)

03 Број 06-2/165-19

10. јул 2019. године

Б е о г р а д

 (Седница је почела у 10.10 часова. Председава Маја Гојковић, председник Народне скупштине.)

\*

\* \*

 ПРЕДСЕДНИК: Поштоване даме и господо народни посланици, настављамо рад седнице Тринаестог ванредног заседања Народне скупштине Републике Србије у Једанаестом сазиву.

 На основу службене евиденције о присутности народних посланика¸ констатујем да седници присуствује 91 народни посланик.

 Ради утврђивања броја народних посланика присутних у сали, молим вас да убаците своје идентификационе картице у посланичке јединице електронског система за гласање.

 Констатујем да је применом електронског система за гласање утврђено да је у сали присутан 141 народни посланик и да имамо услове за даљи рад.

 Прелазимо на одлучивање о предлозима одлука из тачака од 1. до 8. дневног реда седнице.

 Стављам на гласање Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела посланичка група Социјалдемократска партија Србије, у целини.

 Закључујем гласање: за – 140, против – нико, уздржаних – нема, нису гласала два посланика.

 Констатујем да је Народна скупштина већином гласова свих народних посланика усвојила Предлог одлуке.

 Стављам на гласање Предлог одлуке о изменама Одлуке о избору чланова и заменика чланова одбора Народне скупштине Републике Србије, који је поднела посланичка група Странка модерне Србије, у целини.

 Закључујем гласање: за – 140, против – један, уздржан – један, није гласао један посланик.

 Констатујем да је Народна скупштина већином гласова свих народних посланика усвојила Предлог одлуке.

 Стављам на гласање Предлог одлуке о изменама Одлуке о разрешењу и именовању чланова и заменика чланова Републичке изборне комисије, који је поднела посланичка група Странка модерне Србије, у целини.

 Закључујем гласање: за – 140, против – три, уздржан – нико, нису гласала два посланика.

 Констатујем да је Народна скупштина већином гласова свих народних посланика усвојила Предлог одлуке.

 Стављам на гласање Предлог одлуке о избору заменика јавног тужиоца, који је поднело Државно веће тужилаца 14. јуна ове године, у целини.

 Закључујем гласање: за – 139, против – нико, уздржан – један, није гласало пет посланика.

 Констатујем да је Народна скупштина већином гласова усвојила Предлог одлуке.

 Прелазимо на гласање о избору заменика јавног тужиоца.

 Пре него што пређемо на гласање, подсећам вас на одредбе члана 201. ст. 3. и 4. Пословника: „У току претреса на седници надлежног одбора и на седници Народне скупштине, посланик може оспорити предлог за избор појединих функционера из става 1. овог члана, при чему ово оспоравање мора бити изричито и образложено.

 О предлогу за избор сваког од оспорених кандидата одлучујемо појединачно, а о предлогу за избор кандидата који нису оспорени одлучује се у целини јавним гласањем.“

 У складу са тим одредбама, стављам на гласање предлог да се за заменика јавног тужиоца у Основном јавном тужилаштву у Шапцу изабере Јелена Срдановић, тужилачки помоћник у Вишем јавном тужилаштву у Шапцу, чији је предлог оспорила народна посланица Јелена Жарић Ковачевић.

 Стављам на гласање овај предлог.

 Закључујем гласање: нико није приступио гласању и један глас против.

 Констатујем да Јелена Срдановић није изабрана као предложена на листи.

 Подсећам вас да је Државно веће тужилаца 9. јула ове године писаним путем обавестило Народну скупштину да је Мирјана Вељковић, судијски помоћник у Основном суду у Трстенику, из личних разлога одустала од кандидатуре за заменика јавног тужиоца у Основном јавном тужилаштву у Крушевцу.

 Сада стављам на гласање Предлог одлуке о избору заменика јавног тужиоца, коју је поднело Државно веће тужилаца, без оспореног кандидата и кандидата који је повукао кандидатуру, у целини.

 Закључујем гласање: за – 142, против – нико, уздржаних – три народна посланика.

 Констатујем да је Народна скупштина већином гласова свих народних посланика усвојила Предлог одлуке у целини без ова два кандидата.

 Сада стављам на гласање Предлог одлуке о избору судија који се први пут бирају на судијску функцију, у целини. Предлог је од 13. јуна ове године.

 Закључујем гласање: за – 142, против – нико, уздржаних – три народна посланика.

 Констатујем да је Народна скупштина већином гласова свих народних посланика усвојила Предлог одлуке.

 Стављам на гласање Предлог одлуке о избору судија који се први пут бирају на судијску функцију, који је поднео Високи савет судства, од 4. јуна ове године, у целини.

 Закључујем гласање: за – 141, против – нико, уздржаних – три народна посланика.

 Констатујем да је Народна скупштина већином гласова свих народних посланика усвојила Предлог одлуке.

 Дозволите ми да у ваше име и у своје име честитам изабраним носиоцима правосудних функција на избору и да им пожелимо пуно успеха у раду.

 Стављам на гласање Предлог одлуке о избору члана Републичке комисије за заштиту права у поступцима јавних набавки, у целини.

 Закључујем гласање: за – 140, против – нико, уздржаних – три народна посланика.

 Констатујем да је Народна скупштина већином гласова свих народних посланика усвојила Предлог одлуке.

 Дозволите ми да, у име народних посланика и у своје име, честитам Мерсихи Марковић на избору за члана Републичке комисије за заштиту права у поступцима јавних набавки.

 Имамо још неколико повреда Пословника.

 Народни посланик Маја Гојковић, на седници 9. јула 2019. године, у 16:50 часова, указала је на повреду члана 198. став 2. Пословника.

 Молим вас да одлучите о томе.

 Заборавила сам да одустанем од повреде Пословника. Хвала.

 Закључујем гласање: за - два, против – нико, уздржаних – нема.

 Констатујем да је Народна скупштина одлучила да није повређен наведени члан Пословника.

 Пошто је Народна скупштина обавила разматрање свих тачака дневног реда ове седнице и одлучивање о њима, сагласно члану 102. Пословника, закључујем седницу Тринаестог ванредног заседања Народне скупштине Републике Србије у Једанаестом сазиву.

 (Седница је завршена у 10.20 часова.)